იურგენ კლინსმანი
იურგენ კლინსმანი (გერმ. Jürgen Klinsmann; დ. 30 ივლისი, 1964) — გერმანელი საფეხბურთო მწვრთნელი და ყოფილი ფეხბურთელი. გერმანიის საფეხბურთო ნაკრების ისტორიაში ერთ-ერთი საუკეთესო თავდამსხმელი. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 53-ე ადგილზე დასახელდა. კლინსმანი არის 1990 წლის მსოფლიო ჩემპიონი და 1996 წლის ევროპის ჩემპიონი. გერმანიის ნაკრების შემადგენლობაში 1987-1998 წლებში მონაწილეობა მიიღო 108 თამაშში და გაიტანა 47 გოლი. კლინსმანი იყო გერმანიის ნაკრების მთავარი მწვრთნელი 2004-2006 წლებში. 2008-2009 წლებში იყო „მიუნხენის ბაიერნის“ მთავარი მწვრთნელი. ამჟამად აშშ-ს ეროვნული საფეხბურთო ნაკრების მწვრთნელი.